**Diasporas konsultatīvās padomes**

**SĒDES PROTOKOLS**

**Norises viet**a: Rīgā, 2023. gada 1. decembrī

attālināti *Zoom* platformā

Sanāksme sākas: 14:00

**Sēdi vada:**

E.Gavele Padomes priekšsēdētāja

**Sēdē piedalās**:

M. Muižarājs Padomes priekšsēdētājas vietnieks

Biedrības “Ar pasaules pieredzi Latvijā” pārstāvis

*Padomes locekļi:*

Laura Dzelzīte Ārlietu ministrijas pārstāve

Vineta Ernstsone Izglītības un zinātnes ministrijas pārstāve

Imants Lipskis Labklājības ministrijas pārstāvis

Inta Mieriņa Latvijas Universitātes Diasporas un migrācijas pētījumu centra pārstāve

Ilva Milzarāja Nacionālās elektronisko plašsaziņas līdzekļu padomes pārstāve

Irma Kalniņa Saeimas Ārlietu komisijas pārstāve

Ieva Lībķena Valsts kancelejas pārstāve

Elita Kresse biedrības “Latvijas Pašvaldību savienība” pārstāve

Ieva Puriņa Latvijas Evaņģēliski luteriskās baznīca pasaulē pārstāve

Pēteris Blumbergs organizācijas “Pasaules Brīvo latviešu apvienība” pārstāvis

Mārtiņš Andersons organizācijas “Amerikas Latviešu apvienība” pārstāvis

Justīne Krēsliņa organizācijas “Eiropas Latviešu apvienība” pārstāve

Skaidrīte Aguļēviča organizācijas “Latviešu apvienība Austrālijā un Jaunzēlandē” pārstāve

Jānis Skrebels biedrības “Eiropas Jaunieši” pārstāvis

Vineta Hibšmane biedrības “Ekonomiskā sadarbība un investīcijas Latvijai” pārstāve

Citi:

Andrejs Pildegovičs Ārlietu ministrijas speciālo uzdevumu vēstnieks - Latvijas kandidatūras ANO Drošības padomē sekretariāta vadītājs Andrejs Pildegovičs

Toms Pāvils Ārlietu ministrijas pārstāvis

Gunta Robežniece Kultūras ministrijas pārstāve

Agnese Lāce Kultūras ministrijas pārstāve

Daina Šulca Rīgas reģiona remigrācijas koordinatore

Pēteris Dancis organizācijas “Latviešu apvienība Austrālijā un Jaunzēlandē” pārstāvis

Inese Kušķe Valsts kancelejas pārstāve

Ilona Jekele Kultūras ministrijas pārstāve

Baiba Bela LU Diasporas un migrācijas pētījumu centra pārstāve

Laura Uzule LU Diasporas un migrācijas pētījumu centra pārstāve

Klinta Ločmele LU Diasporas un migrācijas pētījumu centra pārstāve

Indulis Bērziņš biedrības “Latviesi.com” pārstāvis

Raits Eglītis organizācijas “Pasaules Brīvo latviešu apvienība” pārstāvis

Gunta Robežniece Kultūras ministrijas pārstāve

Zigmārs Erts Vides aizsardzības un reģionālās attīstības ministrijas pārstāvis

Ruta Priede Latgales plānošanas reģiona remigrācijas koordinatore

Aira Priedīte organizācijas “Eiropas Latviešu apvienība” pārstāve

Reinis Dancis organizācijas “Latviešu apvienība Austrālijā un Jaunzēlandē” pārstāvis

Maija Kamoliņa Vides aizsardzības un reģionālās attīstības ministrijas pārstāve

Anna Stalidzāne Latgales plānošanas reģiona pārstāve

Anna Leiškalne Izglītības un zinātnes ministrijas pārstāve

Ingmārs Līdaka Saeimas Pilsonības, migrācijas un sabiedrības saliedētības komisijas pārstāvis

Jānis Cauņa Saeimas Pilsonības, migrācijas un sabiedrības saliedētības komisijas pārstāvis

Linda Zālīte organizācijas “Amerikas Latviešu apvienība” pārstāve

Kristīne Stašāne Nodarbinātības valsts aģentūras pārstāve

*Sēdes publiskā tiešraide tiek nodrošināta Ārlietu ministrijas mājas lapā un Facebook (Diaspora LV) tīklā.*

*Ņemot vērā to, ka sēde notiek attālināti sēdes dalībnieki savus komentārus izsaka arī tiešsaistes platformas čatā (Pielikums Nr. 1.).*

**Darba kārtība:**

1. Diasporas konsultatīvās padomes priekšsēdētājas Elitas Gaveles uzruna un informācija par “Plāns darbam ar diasporu 2024.-2026.gadam” virzību apstiprināšanai Ministru kabinetā.
2. Prezentācija “Diasporas organizāciju kapacitātes un vajadzību pētījums”.
3. Prezentācija “Diasporas mediju pētījums”.
4. Informācija par Latvijas kandidēšanu uz ANO DP 2026. – 2027. aktualitātēm un aktivitātēm.
5. Informācija par plānotajām aktivitātēm par Latvijas dalību ES un NATO – 20.
6. Ziņojumi par Diasporas konsultatīvās padomes darba grupu darbību:

* Diasporas mediju darba grupa
* Diasporas latviešu valodas un izglītības darba grupa
* Diskusija par Remigrācijas koordinācijas darba grupas turpmāko darbību.

1. Informācija par Saliedētas un pilsoniski aktīvas sabiedrības attīstības plāna projektu 2024.-2027. gadam.
2. Dažādi.
3. **DKP priekšsēdētājas E. Gaveles uzruna** **un informācija par “Plāns darbam ar diasporu 2024.-2026.gadam” virzību apstiprināšanai Ministru kabinetā**

**E. Gavele** atklāj Diasporas konsultatīvās padomes (turpmāk – DKP) ceturto 2023. gada sēdi. Izsaka vislielāko paldies diasporas organizācijām, kuras ir daudz strādājušas visu šo gadu – īstenojušas daudzus projektus, kurus atbalsta Latvijas valsts ar finansējumu; darījušas labas lietas pēc brīvprātības principa un pēc pašu iniciatīvas. Izsaka pateicību Saeimas Ārlietu komisijai un Saeimas Pilsonības migrācijas un sabiedrības saliedētības komisijai, kuras vienmēr ir izrādījušas interesi par DKP sasniegto un nākotnes plāniem. Izsaka pateicību pētniecēm, kuras pēta un turpina ik gadus veikt pētījumus, lai mēs varētu veidot profesionālos pētījumos balstītu mūsu politiku. Tāpat liels paldies valsts institūciju kolēģiem.

Šā gada otrais pusgads bija īpaši sarežģīts, jo bija jāizstrādā jaunais “Plāns darbam ar diasporu 2024.-2026. gadam”. Plāna izstrādē izsaka lielu paliels diasporas organizācijām, kuras ar lielu sparu iesaistījās plāna izstrādē un jauno politikas prioritāšu noteikšanā. E. Gavele aicina visus jau 2024. gada februārī – martā pārdomāt par jaunajām prioritātēm 2025. – 2026. gadam, jo Latvijā pastāv zināmi standarti, kā tiek ieviesti politikas plānošanas dokumenti, kā tie tiek sagatavoti, kad tie tiek nosūtīti uz Ministru kabinetu. Diemžēl gada otrajā pusē, lai arī cik aktīvas bija mūsu diskusijas un priekšlikumi, kurus mēs varētu jau iestrādāt jau apstiprinātajās Plānā darbam ar diasporu prioritātēs, tomēr tas ir krietni novēloti. E. Gavele aicina 2024. gada februārī sākt domāt par 2025. gada prioritātēm, kurām ir jābūt ļoti detalizēti izstrādātām ar konkrēti pamatotu finansējumu, lai varētu attaisnot un paskaidrot par katru papildus finansējumu šim Plānam. “Plāns darbam ar diasporu 2024.-2026.gadam” ir noslēgusies publiskā apspriešana un šobrīd Plāns ir saskaņošanās procesā ar ministrijām. Lūgums ministrijām, no kurām tiek gaidīts Plāna saskaņojums un atsauksmes, nekavēties ar atzinuma sniegšanu. Ceram, ka jau šī gada 11.decembrī Plāns tiks nosūtīts izskatīšanai Ministru kabinetā. Process ir mazliet ieildzis, bet tas ir saistīts arī ar valdības maiņu un diezgan ilgo valdības izveides procesu. Līdz ar to mēs projektus varam izsludināt tikai tad, kad būs zināms, kad Ministru kabinets būs apstiprinājis Ārlietu ministrijas iesniegto “Plāns darbam ar diasporu 2024.-2026.gadam”. Šobrīd plānojam, ka varētu izsludināt konkursu uz pieteikšanos projektiem 2024. gada janvārī. Prioritātes radikāli nemainīsies. Ārlietu ministrijas izsludinātajos konkursos papildus kā prioritātes būs remigrācija un informācijas sniegšana diasporai par valsts aizsardzības dienestu. Iespējams, ka projektu īstenošana varētu sākties 2024. gada februāra 2.- 3. nedēļā. Ceram, ka diasporas medijiem varētu tikt nedaudz papaaugstināts finansējums. E. Gavele aicina visus diasporas medijus (ne tikai lielākos 3-5) izrādīt interesi. Esam gatavi noorganizēt semināru/diskusiju un būsim gandarīti, ja diasporas mediju pārstāvji rastu iespēju piedalīties kādā no konkursiem, lai saņemtu kaut nelielu finansiālu atbalstu savas darbības turpināšanai.

2023 gada 31.decembrī noslēdzas “Plāns darbam ar diasporu 2021.-2023. gadam”. Sākot ar 2024. gada 1. janvāri Ārlietu ministrija aicinās ministrijas sākt gatavot atskaites par paveikto triju gadu laikā informatīvā ziņojuma sagatavošanai par “Plāns darbam ar diasporu 2021.-2023. gadam” satura un finanšu izpildi, kas Ārlietu ministrijai līdz 2024, gada 1. jūlijam jāiesniedz Ministru kabinetā. Jau šobrīd ir redzams, ka 2021. gada Plānā varētu būt neizpildīts, jo viss finansējums nav apgūts. Tam ir zināmi iemesli, jo 2021. gadā bija smagi jūtamas Covid sekas un vairākas iepriekš ieplānotās lietas tika atceltas. Lai arī mēs ilgi diskutējām ar VARAM kolēģiem, viens liels virziens – darba spēka piesaiste un jaunu darba vietu izveide – netika uzsākta visus trīs gadus. Tas nozīmē, ka katru gadu valsts budžetā tika atgriezti 400000,00 eiro. Šobrīd VAM ir izstrādājis jaunu informatīvo ziņojumu (kas ir atbalstīts) un līdz ar to šī programma tiks ieviesta ar 2024. gadu. Tā ir laba ziņa,

E. Gavele pauž cerību, ka diasporu organizāciju pārstāvji pamanīja Ārlietu ministrijas iniciatīvu “Patriotu nedēļa”, kad varēja skatīties Latvijas filmas visā plašajā pasaulē. Firmas vēroja 20000 skatītāji. Mēs noteikti turpināsim sadarbību ar Nacionālo kino centru, lai aizvien vairāk filmas būtu pieejamas ne tikai Latvijā, bet visā pasaulē. Mēģināsim arī 2024. gadā līdzīgā pasākumā iekļaut filmu brīvu skatīšanos. Tas neliedz Nacionālajam kino centram iekļaut vispasaules skatījumā arī tā filmas, kura šobrīd nav apgrūtinātas ar ļoti augstu autoratlīdzību.

No 2027. gadā diasporas jaunieši būs pakļauti Latvijas valsts aizsardzības dienestam. Par to diskutēsim 2024. gadā un mums ir jāinformē diasporas pārstāvji par šo iespēju. Ja persona pati piesakās dienēt, tad ir arī dažādi ieguvumi. Ja plašāk informēsim jauniešus, tad tas būs lielāks ieguvums gan Latvijai, gan arī jauniešiem.

Lai arī šodienas DKP sēdes darba kārtībā ir iekļauts jautājums par DKP Remigrācijas koordinācijas darba grupas turpmāko darbību, tomēr vēlētos šo diskusiju rīkot atsevišķi, jo mums ir jāvienojas, vai šīs grupas darbs turpināsies un kurš varētu uzņemties šīs darba grupas vadīšanu. Diemžēl Reinis Lasmanis ir aizgājis no darba Sabiedrības integrācijas fondā, un 2 vietnieki neizrādīja lielu ieinteresētību. Šobrīd mums ir nepieciešama plašāka diskusija, lai nenotiktu pārklāšanās ar to, ko dara valsts un, lai mēs atrastu savu nišu, lai saprastu kā DKP un Remigrācijas koordinācijas darba grupa var palīdzēt Latvijai atrisināt remigrācijas jautājumus.

Paldies LU DMPC pētniecēm. Lūgums diasporas organizācijas paust interesi pār pētījumiem, kas varētu būt noderīgi un nepieciešami diasporai. 2024.gadā viens no pētījumiem būs par Saeimas vēlēšanām – saprast kas bija tie iemesli, kas traucēja lielākam sakaitam Latvijas valstspiederīgo piedalīties vēlēšanās.. Šis pētījums ir ļoti nepieciešams.

Esmu gandarīta, ka Irma Kalniņa piedalās DKP sanāksmē. Viņa pārstāv Saeimas Ārlietu komisiju un, pēc viņas laipna uzaicinājuma, visi ir aicināti šā gada 12. decembrī plkst. 15.00 Saeimā piedalīties pētījumu “Diasporas organizāciju kapacitātes un vajadzību pētījums” un “Diasporas mediju pētījums” prezentācijā. Šī būs iespēja satikties ar I. Kalniņas vadīto Saeimas Deputātu grupu sadarbībai ar diasporu. Tā būtu laba platforma, kur uzrunāt deputātus gan par “Plāns darbam ar diasporu 2024.-2026.gadam”, gan par prioritātēm kas joprojām ir aktuālas – papildus finansējumu, kā arī par finansējumu 2025.- 2026. gadam. Saprotams, ka visu Latvijas valsts finansēt nevar un redzam, ka ir 3 lielās prioritātes budžetā (gan šogad, gan arī nākamajā gadā) – veselība, aizsardzība, izglītība. Cerēsim uz 2025. gadu. Jebkuram papildus finansējuma ieprasījumam, kas tiktu iekļauts 2025. gada budžetā, nepieciešama stingra argumentācija un detalizēti izstrādāts budžeta pieprasījums, lai varētu pārliecināt cilvēkus, kuri arī ir gatavi iesaistīties un atbalstīt šīs prioritātes.

**I. Līdaka** - ko Saeimas Deputātu grupu sadarbībai ar diasporu domā par muzeju “Latvieši pasaulē”? Finansējuma nav.

**E. Gavele** - šis jautājums bija iekļauts prioritārajos pasākumos, bet diemžēl 2024. gadā netika atbalstīti. Ir nepieciešams finansējums 2024. gada īres apmaksai 2 telpām, kur glabāt savāktos materiālus un kur glabāt arhīva dokumentus. Mēs noteikti šo jautājumu noteiksim kā prioritāti un šo jautājumu izdiskutēsim ar Kultūras ministrijas pārstāvjiem.

1. **Prezentācija “Diasporas organizāciju kapacitātes un vajadzību pētījums”**

**B. Bela** un **I. Mieriņa** ziņo par veikto pētījumu “Diasporas organizāciju kapacitātes un vajadzību pētījums” (pielikums nr.2).

**E. Gavele -** pateicās par veikto apjomīgo pētījumu. Atzīst, ka samulsina, ka jauniešu un studentu organizācijas, kas ir tikai 3,3% no visām organizācijām. Tas liecina to, ka mums ir milzīgs darba lauks, lai uzrunātu jauniešus, motivēt viņus un aicināt organizēties, jo organizācijās ir spēks. Saredzu arī mūsu nepadarīto darbu, jo acīmredzot mēs par maz informējām par iespējām, kur diasporas organizācijas var saņemt finansējumu. Mēs daudz informējām par Ārlietu ministrijas sniegtā atbalsta iespējām projektiem. Ir arī citas valsts institūciju sniegtās iespējas, kur organizācijas var arī saņemt finansējumu.

**I.Līdaka** - cik izmaksāja šis pētījums un kāds ir ieguvums no pētījuma?

**E. Gavele**  - ik gadu“Plāns darbam ar diasporu” paredz 23000,00 EUR 2 pētījumu veikšanai. Par abiem pētījumiem mēs samaksāsim šo summu, kas ir ieplānota Ārlietu ministrijas budžetā diasporas pētījumu veikšanai.

**I.Līdaka** - kā arī 160 000 EUR ir plānots diasporas svētdienas skolu finansēšanai. Katru gadu tiek veikti pētījumi, bet kāds ir ieguvums no tiem un kas mainās?

**B. Bela**  - svētdienas skolas ir ļoti daudzas un ir ļoti svarīgi tās uzturēt. Pirms Diasporas likuma izstrādes veikto pētījumu dati ļoti būtiski palīdzēja noformulēt un izstrādāt Diasporas likumu. Arī no iepriekš veiktajiem pētījumiem par profesionāļu iesaisti diasporas diplomātijā, kuru mēs izstrādājām 2022. gadā, bija jautājums, vai veidot regulārās tikšanās ar diasporas profesionāļiem. Pēc tam tika nolemts, cik tas ir svarīgi un cik daudz ieguvumus šie profesionāļi saredz un cik vēlas dalīties ar savām zināšanām Latvijai. No tā vismaz reizi gadā šādas tikšanās tiks rīkotas. Mēs kā pētnieki no savas puses mēģināsim aicināt arī citas ministrijas novērtētu mūsu diasporas pārstāvju zināšanas, kas strādā vairākos augstos, atbildīgos amatos ļoti dažādās starptautiskās organizācijās. Pie profesionāļiem var vērsties kā pie resursa tajā brīdī, kad, piemēram, ir nepieciešams popularizēt Latviju starptautiski dažādās nozarēs, lai nodrošinātu starptautisku ekspertīzi par kādu jautājumu, vai arī nepieciešams kāds padoms.

Diasporas organizācijas ļoti gaidīja pētījumu rezultātus, lai redzētu kopainu. Daudzas lietas, kas tika konstatētas intuitīvi, piemēram, intervijās, aptauju kvantitatīvie dati nodemonstrē reālo situāciju.

**E. Gavele** - šobrīd mēs runājam par 2025. gada papildus finansējumu, kas mums būtu nepieciešams. Šis pētījum pilnīgi lietišķi pierāda to. To arī pierāda cipari, projektu pieteikumi diasporas organizāciju kapacitātes stiprināšanai ir 450 000 EUR, kaut gan mums finansējums ir 190 000 EUR. Šis pētījums sniedz mums papildus argumentus diskusijai ar Finanšu ministriju, ka mums ir nepieciešams papildus finansējums šīm diasporas organizācijām. Līdz šim mums nebija veikti pētījums, kur mēs uzzinātu, ka mums ir vairāk kā 1000 diasporas organizācijas. Daudzas organizācijas saskaras ar to, ka pietrūkst šis finansējums, līdz ar to viņas nevar aktīvi darboties, algot pat vienu cilvēku, kurš pildītu Sekretariāta funkcijas.

**P. Blumbergs** - visa informācija, kas ir redzama pētījumā, ir saskaņā ar to, ko viņš ir jau domājis. Ir vērtīgi, ka ir viens oficiāls pētījums, uz kuru mēs varam balstīties. Šie fakti palīdzēs mums tālāk darboties, piesaistīt līdzekļus, noformulēt mūsu prioritātes. Attiecībā par slaidu par ienākumiem, ka 14% diasporas organizācijas ir saņēmušas atbalstu no mītnes zemēm. Šis ir ļoti svarīgs faktors, lai mēs skatītos, vai mēs varam saņemt atbalstu no pašvaldībām mītnes zemē (ASV, Kanādā, Eiropā, utt.), jo viņiem ir telpas bezmaksas, kā arī ir dažādi fondi. Mums pašiem ir jābūt drošiem un jādarbojas, Tāpat pētījumā ir secināts, ka Kanādā, Austrālijā un Jaunzēlandē iespējams ir nepieciešama lielāka palīdzība, nekā tas ir iepriekš plānots. Tā ir svarīgas zemes, svarīgi sabiedrotie un stipra latviešu kopienas.

**I. Mieriņa** - 14% finansējums no mītnes zemes pašvaldībām ir lielākoties Eiropā, piemēram, Zviedrijā, Norvēģijā. ASV ir daudz mazāk diasporas organizāciju, kas darbojas vai spēj darboties bez finansējumiem. Tāpēc tas ir tik sāpīgi, ka šis finansējums, ziedojumi tagad mazinās, kā arī no “vecās” diasporas pārstāvjiem, kuriem ir kompetences aiziet mūžībā. Līdz ar to, kā parāda aptaujas dati, aktuāls un saasinās cilvēku jautājums, to kompetences un zināšanas. Ja līdz šim Latvja ir ieguvusi ļoti daudz no diasporas organizācijām ASV, Austrālijā un šajā pasaules daļā, tad tagad mums ir daudz vairāk jāpievērš uzmanība, ka šīm pašām organizācijām ir nepieciešams lielāks atbalsts, ņemot vērā demogrāfiskos un pārējos procesus, kas notiek.

**J. Krēsliņa** - liels paldies pētniecēm. Šis pētījums ir tapis īstajā laikā. Šī informācija mums ir ļoti noderīga, lai saprasu, kā mums turpmāk tālāk domāt un strādāt, kā arī kā nākotni veidot. Sākumā tika informēts, ka pastāv atšķirība starp Eiropas un pārējās pasaules diasporas organizācijām. Vai pašā pētījumā būs dziļāks apraksts par konkrētām atšķirībām starp kontinentiem? Vai esat pētījumā skatījušies uz diasporas organizācijām kā uz vienu kopēju vienību ārpus Latvijas?

**I. Mieriņa** - ir vairākas izteiktas atšķirības. ASV, Kanādā, Austrālijā, Jaunzēlandē organizācijas daudz vairāk ir pieradušas paļauties uz saviem iekšējiem resursiem (ziedojumi, mecenātisms, utml.). Turpretim Eiropā diasporas organizācijas ir pieradušas pieteiktie uz Latvijas valsts finansējumu (konkursi, utml.). Tā ir milzīga atšķirība.

**E. Gavele** - pētījums būs publiski pieejams visiem gan Ārlietu ministrijas mājas lapā, gan arī *Facebook* Diapora lv vietnē. Arī prezentācija tiks nosūtīta visiem DKP biedriem.

**I. Kalniņa** – liels paldies par veikto pētījumu. Tas ļoti palīdzēs Deputātu grupai sadarbībai ar diasporu saprast kā valdība, Saeima var palīdzēt. Domāju, ka I. Līdakas kungs arī pievienosies. Tiksimies Saeimā ar deputātu grupu, kā arī paplašināšu interesentu loku. Lūgums visu šo izskaidrojiet arī mums, jo nākamā budžeta laikā, es pati ļoti iestājos par to, ka ir jāpaaugstina diasporai atvēlētais budžets. Katrs latvietis, kas dzīvo ārpus Latvijas, mums ir nozīmīgs un vajadzīgs. Jauniešu nometnes ir absolūti kritiski.

**M. Muižarājs –** prieks redzēt pētījuma rezultātus un paldies par paveikto, bija prieks sadarboties kopējās metodikas izstrādē. Kas būtu tās lietas, kuras būtu nepieciešams šobrīd fundamentāli darīt, vadoties pēc pētījuma datiem? Kuras būtu tās nozares vai jomas, kur būtu nepieciešams lielāks atbalsts? Mēs runājam par diasporas kapacitātes celšanas pasākumiem, bet vai ar to ir pietiekami? Vai ir kādas konkrētas lietas, kas būtu šobrīd steidzami jādara? Paldies visai komandai par darbu.

**I. Mieriņa** – kā jau redzējāt, vislielākie izaicinājumi ir cilvēkresursi, finansējums. Finansējums ir saistīts ar cilvēkresursiem, bet tas neatrisina visus jautājumus. Ir jādomā par cilvēkkapitāla stiprināšanu, par kolektīvu vadītājiem, par diasporas skolu skolotājiem, kas nav profesionāļi, kuriem ir nepieciešams atbalsts, utt. telpu jautājums. Tajās vietās, kur tuvumā nav Latvijas vēstniecības, telpas ir liela problēma. Jāatbalsta Latviešu centri, kuriem arī nepietiek finansējums (komunālie maksājumi, utml,). Bieži vien finansējumu vajag nedaudz, lai cilvēki varētu sanākt kopā, lai tiktos. Šajā pētījumā mēs apkopojām informāciju pa aptuveni 1000 diasporas organizācijā. Mums ir izveidota tagad plaša kontaktinformācija, kuru varējām atrast publiskajā vidē. Būtu svarīgi veicināt organizācijām sazināties savstarpēji. Liela daļa no viņām ir mazas. Sanākt kopā, satikties, rīkot kopīgus pasākumus. Lai to varētu darīt, vienam par otru ir nepieciešams uzzināt. Aptauja arī parādīja, ka organizācijas vēlas tiks iekļautas organizāciju kopējā sarakstā, lai tās varētu atrast un tās varētu atrast citas organizācijas. Šis jautājums šobrīd paliek atvērts. Ir nepieciešams domāt, kā mēs varam palīdzēt.

**E. Gavele** – es mēģināšu runāt ar I. Kalniņas kundzi, varbūt ir iespēja š.g. 12. decembrī diskusijā Saeimā pievienoties attālināti organizāciju vadītājiem, lai būtu plašāk diskusija.

1. **Prezentācija “Diasporas mediju pētījums”**

**E. Gavele** – šis bija akūti nepieciešams pētījums. Gan Saeimas Pilsonības, migrācijas un sabiedrības saliedētības komisija, gan Ārlietu komisija, gan Ārlietu ministrija, kā arī Kultūras ministrija saņēmām labi argumentētas vēstules no DKP Diasporas mediju darba grupas. Šis pētījums pierāda, ja mēs vēlamies saturēt kopā diasporu un vēlamies izglītotu diasporu, mums ir nepieciešami diasporas mediji.

**K. Ločmele un L. Uzule** ziņo par veikto pētījumu “Diasporas mediju pētījums” (pielikumus nr.3)

**E. Gavele** - izsaka gandarījuma, ka prioritārie mērķi ir tie, ko jau tagad veic diasporas mediji – informētība, motivācija rīkoties, stiprināt latvisko identitāti un veicināt komunikāciju. Principā diasporas mediji intuitīvi ir uztvēruši tās jomas, kuras valstij un diasporai ir svarīgas. Attiecībā uz Endzelīna valodas lietošanu, man ir liels prieks, ka Endzelīna valoda saglabājas. Tā ir trimdas prese, kura vēl joprojām lieto šo skaisto Endzelīna valodu. Es ar lielu prieku lasu trimdas drukātos laikrakstus. Attiecībā par jaunvārdiem, kurus mūsu cilvēki netulko (sociālajos medijos), šobrīd Latviešu valodas aģentūra mudina tulkot un ļoti stingri uz to skatās. Ja runājām par žanrisko daudzveidību, analītiku, diskusijām, tamdēļ tika veikts pētījums. Mēs vēlamies, lai diasporas mediji būtu vairāk satura autori un lai tiem būtu plašāka žanriskā daudzveidība, analītika un diskusijas. Medijiem ir nepieciešami viens vai divi profesionāli žurnālisti.

**I. Līdaka** - kāds bija patiesais pētījuma mērķis? Vai pierādīt, ka medijiem trūkst finansējums? Tas jau ir zināms iepriekš. Kāds ir pētījuma rezultāts un ko mēs iegūsim?

**E. Gavele –** pateicoties I. Bērziņam, kurš ik nedēļu vadīja DKP Diasporas mediju darba grupas sanāksmes, cerams, ka 2024.gada papildus prioritārajos pasākumos būs neliels atbalsts diasporas medijiem 2024. gadā. Tieši šis pētījums pierāda, ka nepieciešams lielāks atbalsts un tas būs labs arguments, uz pētījumu balstīts arguments runājot ar Saeimas deputātiem, Kultūras ministriju, kuras pārziņā ir visi mediji t.sk., arī diasporas mediji. Pētījums pierāda, ka mums nav ir problēmas ar oriģinālžurnālistiku, nav mediji nodrošināti ar štata žurnālistiem. , Lai tas notiktu, ir nepieciešams finansējums, atalgoti darbinieki (žurnālisti), lai mēs varētu uzturēt diasporas medijus. Pētījumā ir redzams, cik mediji ir beiguši pastāvēt. Tas ir tikai finansējuma trūkuma dēļ.

**K. Ločmele** – politikas veidošanā ir būtiski balstīties uz datiem. Kopš 2014.-2015. gada diasporas mediji nav izpētīti. Līdz ar to mediju visu ir ļoti mainījusies. Ir mainījušies sociālo mediju lietošanas ieradumi, kas ar katru brīdi kļūst aizvien intensīvāki. Ir būtiski arī saprast, kā šajos apstākļos diasporas mediji jūtas. Arī jaunās Latvijas mediju politikas pamatnostādnes šobrīd vēl tiek gatavotas. Mēs ceram, ka arī mūsu pētījuma rezultāti būs nederīgi Kultūras ministrijas mediju politikas nodaļai, lai gūtu ieskatu, kā šobrīd strādā, sevi definē, kādas lielākās problēmas un izaicinājumus saskata diasporas mediji, kas arī ir daļa no Latvijas mediju vides un pretendē uz Mediju atbalsta fonda atbalstu. Jāskatās, cik lielā mēra politikas veidotāji ņems vai neņems vērā pētījuma rezultātus. Mēs esam neitrālas Latvijas Universitātes pētnieces un uz mums netika izdarīts nekāds spiediens. Mēs runājām gan ar diasporas mediju, gan ar Latvijas valsts iestāžu pārstāvjiem, lai izprastu kopējo situāciju.

**L. Uzule** – interviju laikā uzzinājām, ka šobrīd sadarbība starp diasporas medijiem un Latvijas medijiem neeksistē, vai arī ir ļoti minimāla. Ir grūti vienam otru sadzirdēt, ieinteresēt. To turpmāk būtu jāņem vērā, lai veidotos šī mijiedarbība un sadarbība, kas palīdzētu diasporas medijiem un Latvijas medijiem veidot interesantāku un daudzslāņaināku saturu.

**M. Muižajājs** – paldies par pētījumu. Šodien notika Sabiedrības integrācijas fonda padomes sēde, kurā tika arī runāts par Mediju atbalsta fonda darbību 2024. gadā. Kultūras ministrija piedāvā iestrādāt šo sadarbību nākamā Mediju atbalsta fondā. Tādēļ dati ir ļoti noderīgi. Pētījumā tika minēts, ka mediji nepiesakās finansējumam valsts programmās. Vai ir noteikti kādi kritēriji, kas attur diasporas medijus no dalības šajos konkursos? Katru gadu, vērtējot iesniegtos pieteikumus uz diasporas mediju finansējumu, piesakās 3 diasporas mediji.

**K. Ločmele –** no juridiskās puses ierobežojumu nav, jo pieteikties var pieteikties tie diasporas mediji, kas ir reģistrēti Latvijā, kā arī kas ir reģistrēti kā biedrības ārpus Latvijas. Pētījuma intervijās uzzinājām, ka viens ierobežojums izkristalizējās diezgan lielā birokrātija projektu un atskaišu iesniegšanā. Kā tika norādīts, tad, ja medijs ir kā bezpeļņas organizācija, ir grūti ieplānot, kad un ko gada laikā rakstīs. Lielākas problēmas arī ar grāmatvedības datu saskaņošanu. Piemēram, Lielbritānijā un citur, ir citi grāmatvedības noteikumi nekā Latvijā. Birokrātijas dēļ tika arī pieņemts lēmums nepiedalīties konkursā.

**L. Uzule** – viens iemesls ir birokrātija, jo, ja diasporas medijā darbojas 2 cilvēki, viņiem nepietiek laiks rakstīt projekta pietiekumus, sagatavot atskaites. Otrs iemels ir, ka diaspora mediji baidās, ka viņi neatbilst tiem noteikumiem, kritērijiem, kas ir izvirzīti. Kā arī diasporas mediji pat nemēģina pieteikties konkursos. Problēma iespējams varētu būt arī komunikācijā un zināšanās un skaidrojošajā darbā.

**K. Ločmele** – skatoties uz Mediju atbalsta fondu, diasporas mediji nekonkurē ar Latvijas medijiem. Nepieciešams vairāk skaidrot diasporas medijiem, kā šie projekti ir iesniedzami.

**E. Gavele** – esam informēti par šo situāciju. Varbūt SIF būtu nepieciešams veikt īpašas apmācības pirms šo projektu iesniegšanas. Tieši tām organizācijām, kura vēl nekad nav pieteikušas, vai arī ir vīlušās konkursa pieteikšanās procesā. Ir lielie diasporas mediji, kuriem ir darbinieki un kuri māk pieteikties konkursos. Bet ir arī nelielie diasporas mediji, kuriem iespējams ir neērti uzdot jautājumus un nepiedalās konkursos.

1. **Informācija par Latvijas kandidatūras ANO Drošības padomē 2026. – 2027. aktualitātēm un aktivitātēm**

**A. Pildegovičs** (ziņo no Dubaijas) - Latvijas oficiālā kampaņa ir sākusies ANO Drošības padomē 2026. – 2027. To pirms 2 nedēļām atklāja Latvijas prezidents Ņujorkā. Mēs gatavojamies ANO Ģenerālās asamblejas balsojuma, kas notiks 2025. gada jūnijā. Mēs ļoti ceram, ka Latvija tiks ievēlēta ANO Drošības padomē. Lai panāktu mūsu ievēlēšanu, mums ir jāiegūst 2/3 balsu no klātesošajiem un no balsstiesīgajām valstīm (no 193 balsīm Latvijai ir jāiegūst vismaz 129 balsis). Latvijai šis balsojums nebūs vienkāršs, jo mums ir konkurenti. Austrumeiropas valstu grupa mē konkurējam ar Melnkalni. Gan Latvija, gan Melnkalne nekad nav bijusi ANO Drošības padomē un šo kampaņu salīdzinu ar maratonskrējienu. Kandidatūru pieteicām 2011. gadā. Kopumā vērtēju mūsu izredzes labi, jo Latvija pēdējo 3-4 gadu laikā ir būtiski veicinājusi savu klātbūtni ANO procesos. Tas attiecas uz drošību. Mūsu valstī ir vissvarīgākais jautājums, jo tas attiecas uz Krievijas agresiju un atbalstu Ukrainai. Kopš kara sākuma Ukrainā, Latvija ir veikusi vairāk kā 40 nacionālos paziņojumus, kopīgus paziņojumus ar Baltijas valstīm, Ziemeļvalstīm gan ANO Drošības padomē, gan ANO Ģenerālajā asamblejā. Krievijas agresija Ukrainā ir padarījis mūsu kandidatūru īpaši aktuālu. Latvija ir arī aktīva uz cilvēktiesību, starptautisko tiesību jautājumiem. Aktuāli arī ir klimata jautājumi, kurus tagad pārrunājam Dubajā. Šodien Latvija paziņoja, ka pirmo reizi vēsturē ir veikusi iemaksu ārkārtējo situāciju klimata ANO kontā. Tāpat Latvijai aktuāli ir sieviešu tiesību, sievietes diplomātijā, sievietēm zinātnē, sievietēm tehnoloģijās jautājumi. Ir arī specifiski jautājumi – dubultā pielietojuma preču aprites kontrolē, vieglo ieroču kontrole, par kuriem Latvija ir specializējusies.

Mūsu klātbūtne arī ir redzama pateicoties mūsu ekspertu dalībai šajos jautājumos. I. Brands – Kehris, kura ir augstākā baltiešu pārstāve ANO Ģenerālsekretāra palīdz cilvēktiesību jautājumos, M. Paparinskis ir ievēlēts Starptautiskā tiesību komisijā pirms 2 gadiem, kurš pārstāv visas Baltijas valstis. 2023. gada jūlijā Baltijas pārstāve Z. Zommers tika ievēlēta Starptautiskajā klimata panelī. E. Ķieģele ir eksperte Pasaules Veselības organizācijā.

Latvija aktīvi izmanot dalību ANO - veic iemaksas, piedalās ANO Miera uzturēšanas misijās. Piemēram, Gazā pavisam tuvu atrodas Latvijas virsnieki, gan arī Jeruzalemē un Libānā.

Latvijas ieguldījums ANO ir ļoti liels un tas ir novērtēts. Darbojamies ar jaunās paaudzes krīzēm – kiberdrošību, mākslīgo intelektu, jūras līmeņa celšanas problēmām,

Vēlos pateikties visiem mūsu ekspertiem, kuri ir aktīvi mūs atbalstījusī. Viņi arī dod mums padomus, kā efektīvāk veikt šo kampaņu. Ārlietu ministrijai vai valdībai nav monopols par šo kampaņu. Mēs ļoti vēlamais iekļaut ekspertus, mūsu jauniešus, NVO. Mums jau piekto gadu ir Nacionālais jauniešu delegāts, kuri piesaista aktīvus jauniešus, kuriem ir enerģija, degsme, ideālisms, kas mūsu darbā ir ļoti svarīgi.

Esam izveidojuši kampaņas bukletu, kurus varam piegādāt vai sūtīt arī elektroniski diasporas organizācijām, lai popularizētu Latvijas kampaņu. Mums ir plānotas daudzas aktivitātes, kurās iesaistīsim mūsu ekspertus, politiķus. Personīgi ceru, ka Latvijas Ministru prezidente 2024. gada martā dosies uz Ņujorku, lai piedalītos Sieviešu statusa komitejas sēdē. Atbalstīsim Ukrainu, salu valstis.

Esmu pārliecināts, ka Latvija tiks ievēlēta ANO Drošības padomē. Mēs domājam ne tikai par pašu kampaņu, bet arī par to, ko Latvija paveiks, esot ANO Drošības padomes sastāvā. Mums ir svarīgi, lai Latvijai būtu domubiedri, lai mums būtu atbalsts no citām ievēlētām valstīm.

Dalība ANO Drošības padomē ir iespēja nostiprināt attiecības ar mūsu stratēģiskajiem partneriem (ASV, Francija, Lielbritānija, u.c.).

Paldies tautiešiem, kas mani ir uzņēmuši savās mītnes zemēs. Pirms 2 nedēļām Austrālijā, paldies J. Meijam Brisbenē.

**E. Gavele –** liels paldies par konspektīvo izklāstu. Pateicos par A. Pildegoviča smagu darbu četru gadu garumā. Vēlos atgādināt par pētījumu, kuru veica LU DMPC, par nepieciešamību apzināt un piesaistīt tos cilvēkus no Latvijas, kuri strādā starptautiskajās organizācijās. Tā bija mūsu kopēja iniciatīva sapulcināt īpaši tos cilvēkus, kuri strādā valstīs, kur Latvijai nav pārstāvniecības. Šie visi cilvēki ir piedalījušies divos mūsu Starptautiskajās organizācijās strādājošo profesionālu forumos. 2024. gada 17. augustā notiks trešais forums, kas būs fokusēts uz Latvijas kandidēšanu ANO DP 2026. – 2027.

**I. Kalniņa** – gaidīšu Jūs A. Pildegoviča kungs š.g. 7. decembrī Saeimā, lai uzrunātu visu starptautisko sadarbības grupu vadītājus, jo katrs deputāts ir arī Latvijas vēstnieks, un lai mēs Jums varētu palīdzēt ar šo ievērojamo kampaņu.

**A. Pildegovičs** - liels paldies par ielūgumu. Noteikti piedalīšos.Pateicos par Jūsu līdzšinējo atbalstu.

**P. Blumbergs** – PBLA par šo kampaņu ir jau dzirdējusi.Esam gatavi palīdzēt.ALA arī atbalstīs kampaņu (ir pieņemta rezolūcija).Mēs gaidījām tieši informatīvos materiālus. Esam gatavi atbalstīt.

**E. Gavele** – mēs nosūtīsim visus materiālus diasporas organizācijām, pēc viņu vajadzības. Nosūtīsim arī elektronisko versiju.

**M. Andersons** – ALA ir gatava aktīvi atbalstīt šo kampaņu un gaidīsim bukletus.

**A. Pildegovičs** – mēs plānojam 2024. gadā doties uz Vašingtonu Valsts departamentu, lai pārrunātu kopīgās intereses un kopīgo rīcību. Jūsu atbalsts ir ļoti nozīmīgs. Paldies!

**M. Muižarājs** – mūsu organizācija aktīvi seko kampaņai līdzi sociālajos tīklos. Mūsu biedri strādā visā plašajā pasaulē. Es pat strādāju ar Klusā okeāna valstīm. Kādas ir konkrētās lietas, kā mēs varam iesaistīties un atbalstīt šo kampaņu?

**A. Pildegovičs –** Klusā okeāna un salu valstis Latvijai ir interesantas. Mēs tās informējam, kas ir Latvija, kādas ir mūsu prioritātes un ko mēs atbalstām. Pēdējos gados esam izrādījuši pastiprinātu interesi par saikni starp klimatu un drošību. Latvijā uz drošības jautājumiem mēs skatāmies pamatā caur Krievijas draudu prizmu, caur agresiju pret Ukrainu. Salu valstu kopiena ir ļoti plaša. Salu valstis ANO ir vairāk kā 50. Jūs esat Latvijas vēstneši vietās, kur par Latviju zina ļoti maz. Jūsu atbalsts mums būtu noderīgs. Lūgums sazināties.

**E. Gavele** – priekšlikums sarīkot atsevišķu diskusiju M. Muižarāja un organizācijas “Ar pasaules pieredzi Latvijā” pārstāvju ar A. Pildegoviču.

1. **Ziņojumi par Diasporas konsultatīvās padomes darba grupu darbību:**

**Diasporas mediju darba grupa**

**I. Bērziņš** – paldies par pētījumiem. Paldies Kultūras ministrijai, kas ir ļoti aktīvi uzņēmusies diasporas un reģionālo mediju aizstāvību un mēs jūtam, ka aktīvāk ir iespēja kaut ko pamainīt pēdējos gados. Ir bijusi liela atsaucība no Kultūras ministrijas un pat kultūras ministres līmenī. Mēs ejam uz priekšu. Paldies PBLA, ALA, ELA un visām organizācijām paldies. M. Muižarājs aktīvi mūs organizē kopā. Diasporas mediji šobrīd ir tikuši pie rezolūcijām un arī organizāciju darbā ieņem aizvien nozīmīgāku lomu. Diasporas mediji nevar vieni paši sevi lobēt. Tamdēļ ir jumta organizācijas. Liels paldies. Vislielākais paldies E. Gavelei, jo pateicoties izveidotajai Diasporas mediju darba grupa, pirmo reizi diasporas mediji strādā kopā. Paši brīvprātīgi mēs to nebijām gatavi darīt.

Šobrīd strādājot pie Latvijas mediju pamatnostādnēm, un visu laiku atgādinot, ka blakus reģionālajiem medijiem ir jābūt arī diasporas medijiem, diasporas mediji ir labs piemērs, ka var redzēt, ja atbalsts tiek sniegts novēloti, var rasties problēmas. Atbalsts šobrīd ir novēlots, ko var redzēt arī veiktā pētījuma datos. Ja atbalsts būtu pirms 5-10 gadus iepriekš, tad būtu gan “Brīvā Latvija”, u.c. Būtu spēcīgi, diezgan lieli diasporas mediji, kuriem var sniegt šo atbalstu. Šobrīd diasporas mediji atrodas tur, kur pēc pieciem gadiem būs reģionālie mediji, kas šobrīd vēl pastāv ar 200 000 EUR finansējumu un štata darbiniekiem, bet viss arī viņiem samazinās strauji. Diasporas mediji var būt kā piemērs kā nākotnē būs nepieciešams sniegt atbalsts reģionālajiem medijiem. Jādomā, kā prasīt kvalitāti, atskaites, protams, bet kā nevar iztikt. Ne visi to var nodrošināt tādā apmērā, jo mediji nav lieli. Tas ir galvenais kā mēs mēģināsim skatīties šajos atbalsta kritērijos.

Priecājamies, ka diasporas mediji ir sadzirdēti, ka mēs varam cerēt uz lielāku finansējumu. Mums ir ļoti liela atsaucība no Sabiedrisko elektronisko plašsaziņas līdzekļu padomes puses. Jānis Siksnis aktīvi piedalās sarunās. Esam izveidojuši “ceļa karti”. Medijiem ir svarīgi būt finansiāli atkarīgiem ne tikai no valsts atbalsta. Lai tas notiktu, medijiem ir jābūt dažādiem ienākuma avotiem. Viens no ienākuma avotiem, kuru mēs plānojam sasniegt 2025. – 2026. gadā it, ka diasporas mediji var strādāt arī kā producenti sabiedriskajiem medijiem. 2024. gads būs labs solis, cerot ar lielāku finansējumu, lai paaugstinātu kvalitāti, lai to var turpināt. No tā ieguvējas būs visas Latvijas valsts iestādes, kas vēlas sadarboties ar diasporu, kā arī visas diasporas organizācijas, kurām ir nepieciešami spēcīgi mediji. Atzinīgi vērtējama Kultūras ministrijas iniciatīva par sadarbības veicināšanu finansiāli. Ja diasporas medijs rada saturu, tad šim saturam obligāti ir jābūt publicētam kādā Latvijas partneru medijā. Šis ir ļoti nozīmīgi sadarbības veicināšanai. Ir svarīgi, kad diasporas medijs publicē informāciju salīdzinoši mazai auditorijai un ir nozīmīgi, ka Latvijā ir informācija par diasporas aktivitātēm.

Mums īsā laikā ir izdevies panākt daudzus labus rezultātus, lai arī organizāciju aktivitātes ir zināmas plašāk.

Diasporas mediji šobrīd ir izslēgti no reklāmas tirgus, Latvijas uzņēmējiem tie iespējams ir par mazu, bet Latvijas valsts iestādes par to nav domājušas. Tā būs mūsu prioritāte 2024. gadā, pēc budžeta apstiprināšanas. Piemēram, Finanšu ministrijas izsludinātais mediju iepirkums par Latvijas valsts obligāciju iepirkumu, kas bija plašs Latvijas medijos, kaut gan Latvijas diaspora un trimdas sabiedrība ir ļoti laba mērķauditorija, kura labprāt ieguldītu Latvijas krājobligācijās.

Priekšā ir liels darbs ar visām valsts iestādēm, lai diskutētu diaspora ne visiem, bet daudziem mediju iepirkumiem, var būt interesanta mērķauditorija. Tas arī ir izdzīvošanas jautājums diasporas medijiem, lai viņi varētu konkurēt arī reklāmas tirgū un pieteikties uz šādām reklāmām un godīgi nopelnīt naudu. Diasporas medijs nedrīkst būt atkarīgs tikai no valsts atbalsta. Šeit arī nav nepieciešami papildus budžeta līdzekļi un tikai izpildīt Diasporas likumā noteikto, ka diaspora ir neatņemama Latvijas sastāvdaļa.

**Diasporas latviešu valodas un izglītības darba grupa**

**A.Priedīte** – pēc vasaras atsākām darbu š.g. 13. novembrī. A. Otomere apkopoja ziņojumu par “Plāns darbam ar diasporu 2024.-2026.gadam” rezultātiem (paveikto, atbalstīto un neatbalstīto). PBLA un ELA uzrakstīja vēstules Saeimas Pilsonības, migrācijas un sabiedrības saliedētības komisijai, lai norādītu, ka izglītība ir viens no diasporas stūrakmeņiem un ka būtu vēlams pārdomāt un piešķirt papildus finansējumu izglītībai. Ar nedaudz finansējuma paaugstināšanu, mēs varētu nodrošināt izglītības pieejamību un daudzveidību. Būtiskākais, lai darbs netiktu pārtraukts. 2024. gada mērķi ir – izstrādāt vienu latviešu valodas pietur punktu. Tas mums ir ļoti ambiciozs mērķis. Plānots, ka jebkurš interesents varēs saņemt informāciju, piemēram, kur atrast materiālus, kur nokārtot eksāmenus, kur atrodas sestdienas skolas, kur atrodas universitātes, utml. Tās palīdzētu viegli mācīties latviešu valodu. Plānojam arī Digitālā latviešu valodas pārbaudes eksāmena pieejamību

**E. Gavele** – esmu informēta, ka darbi ceļa kartes izstrādes ir sākušies. Ja iespējams, vai varētu sagatavot pamatinformāciju par ceļa karti arī angļu valodā, jo ir ļoti daudz dzīvesbiedru, draugu, kuru varētu sākt mācīties latviešu valodu, bet viņi nevar uzzināt informāciju. Tā mēs varētu nodrošināt lielāku auditoriju, kuri lietotu šo ceļa karti.

**A.Priedīte** – es to esmu sākusi jau darīt. Esmu apkopojusi ERASMUS studentu, Vācijas un Zviedrijas studentu, kuri studē Latvijā, pieredzi. Bija arī saruna ar vienu japāni, kur dzīvo 20 gadus Latvijā un māca latviešu valodu. Esam apzinājuši problēmas.

1. **Informācija par Saliedētas un pilsoniski aktīvas sabiedrības attīstības plāna projektu 2024.-2027. gadam.**

**A. Lāce** – šobrīd darba grupa ir strādājusipie“Saliedētas un pilsoniski aktīvas sabiedrības attīstības plāna projektu 2024.-2027. gadam”.Tuvākajā laikā Kultūras ministrija plānu nodos publiskajai apspriešanai. Tiklīdz plāns tiks nosūtīts, nosūtīsim plānu arī visiem DKP locekļiem (saiti uz plānu nosūtīsim tuvāko nedēļu laikā). Aicinām iepazīties, vai tajā iekļautās rīcības pilnvērtīgi atspoguļo atbalstu un rīcības, kādas ir plānotas par diasporu. Komentējiet, papildiniet, ja nepieciešams. Mums ir svarīgs Jūsu viedoklis. Plānā diaspora ir minēta vairākos kontekstos – piederības veicināšana, identitātes stiprināšana, pilsoniskā līdzdalība NVO.

Attiecībā par latviešu valodas mācīšanas sistēmu un pieejamību. Tā ir viena no Valdības Rīcības plāna iezīmētajām darbībām. Mums ir jāveicina pieejamība, t.sk. informācijas par latviešu valodas apmācības iespējām. Iespējas ir dažādas un plašas, bet neapkopotas. Esam plānojuši izveidot sistēmu, kurā būs jebkurai mērķauditorijai pieejama informācija par aktuālo kursu piedāvājumu, par tiešsaistē pieejamajiem materiāliem, u.c. Šo jautājumu esam jau uzrunājuši politiskā līmenī. Mums ir svarīgi, lai latviešu valodas apmācības būtu pieejamas ikvienam interesentam.

**E. Gavele** – lūgums atsūtīt plānu arī uz manu e-pastu *Word* formātā. Es to nosūtīšu visiem DKP locekļiem. Vai šis plāns paredz arī finansējumu 2024.-207. gadam (katram gadam)?

**G. Robežniece** – Kultūras ministrijai ir bāzes budžets. Papildus 2024. gadam Latvijas NVO fondā. Faktiski tās diasporas organizācijas, kuras ir reģistrētas Latvijā, var pieteikties uz finansējumu NVO fonda finansējumam. 2024. gadā tiek plānots finansējums Mazākumtautību festivālam.

**E. Gavele** – Mazākumtautību festivālā mēs nepieteiksimies finansējumam. ELA ir reģistrēta Latvijā. Jāseko līdzi, kur vēl var pieteikties papildus finansējuma saņemšanai. Nav tikai vienīgais Ārlietu ministrijas finansējums. Ir arī daudz citas iespējas. Mēs apņemamies apkopot visas iespējas, kur ir iespēja rast papildus finansējumu. Mēs to darām katru gadu, bet iespējams mēs reti informējam.

1. **Informācija par plānotajām aktivitātēm par Latvijas dalību Eiropas Savienībā un NATO – 20.**

**E. Gavele** – pēc biedrības #esiLV ierosinājuma, tika plānots sniegt informāciju par plānotajām aktivitātēm par Latvijas dalību Eiropas Savienībā un NATO – 20. Šodien kolēģi nebija gatavi zinot par aktivitāšu plānu, jo š.g. 7. decembrī Saeimā tiks izskatīts budžets. Ir informācija, ka tika pieprasīts 3 miljoni eiro aktivitātēm visā pasaulē. Šis budžets noteikti būs krietni mazāks, jo jāņem vērā valsts izvirzītās prioritātes. Tikai pēc budžeta apstiprināšanas, būs zināms, kāds finansējums būs piešķirts šīm divām Latvijai svarīgām gadadienām.

Aizsardzības ministrija informēja par ir plānots rīkot radošos konkursus (zīmējumu) bērniem un pusaudžiem. Aktivitātes (konferences, diskusijas, u.c.) notiks visās ES un NATO dalībvalstīs un tās organizēs vai atbalstīs Latvijas vēstniecības.

Par aktivitātēm mēs informēsim vai š.g. decembra trešajā nedēļā, vai 2024. gada janvāra sākumā (nosūtīšu rakstisku informāciju visiem DKP locekļiem). Radīsim iespēju, kā un kādā veidā diasporas organizācijas varētu piedalīties aktivitātēs.

1. **Dažādi**

**S. Aguļēviča** – paldies E. Gavelei pēdējo divu gadu laikā un paldies visiem DKP sēdes dalībniekiem. Paldies I. Līdakam, kurš Saeimā vienā no š.g. Pilsonības, migrācijas un sabiedrības saliedētības komisijas sēdēm pieminēja diasporas izglītības jautājumu. I. Līdaka informēja, ka ne tikai Latvijā bērniem ir nepieciešama kvalitatīva izglītība, bet arī diasporai ir nepieciešama. Tas ir aktuāls manā skolotāju projektā, par kuru runāju divus gadus. Lūgums atsūtīt mums skolotāju, metodistu, lai mēs varētu saviem bērniem kvalitatīvi mācīt latviešu valodu. Mēs darbojamies uz brīvprātības principa pamatiem.

Liels paldies par diasporas organizāciju veikto pētījumu. Tas arī ir tas, ko esmu norādījusi, ka diaspora samazinās un mums ir nepieciešams atbalsts

Lūgums apzināties, ka Austrālija atrodas ļoti tālu un lidojumi ir dārgi.

Jautājums M. Muižrājam, kurš ir vairāk saistīts ar Sabiedrības integrācijas fondu. Mums notiek pasākumi, sākot ar 2. janvāri, mums piešķir finansējumu, bet čekus mēs varam iesniegt ar 1. janvāri. Austrālijā 1.-3. janvārim viss ir slēgts. Mēs reāli to izdarīt nevaram. Lūgums rast risinājumu, jo ir pārāk liela birokrātija (piemēram, pārāk detalizētas atskaites ir nepieciešams lielāks laiks atskaišu sagatavošanai).

Liels paldies par sadarbību. Nākamajā gadā manā vietā DKP darbosies kāds cits cilvēks.

Paldies I. Kalniņai un I. Līdakam un lūdzu turpiniet atbalstīt diasporu.

**M. Muižarājs** – Sabiedrības integrācijas fondā ikdienas ir daudz izaicinājumu ar projektiem. Politiķi un fonda padomes pārstāvji pēdējos trīs gados ir mainījušies. Daļa no problēmām saglabājas un tas ir izaicinājums. Ja ir kādas problēmas ar administratīvo jautājumu risināšanu, lūgums jautājumus sūtīt man.

**E. Gavele** – S. Aguļēviča, lūdzu uzraksti M. Muižarājam un arī man, jo arī man ir tiesības piedalīties Sabiedrības integrācijas fonda padomes sēdēs. Man nav balsstiesību, bet varu izteikt viedokli. Paldies par paveikto lielo darbu S. Aguļēviča. Austrālijas diasporas organizācijas ir kļuvušas aktīvākas, pateicoties arī atvērtajai Latvijas vēstniecībai Austrālijā. Tas noteikti ir kopīgs labs darbs. Būsim pateicīgi, ja piedalīsies arī citās DKP sēdēs un būsi aktīva.

**E. Gavele** - paldies par abiem pētījumiem. Es sagaidu no kolēģiem informāciju, kas varētu būt otrs pētījums 2024. gadā, jo viens būs par diasporas dalību Saeimas vēlēšanām. Mēs varam katru gadu veikt 2 pētījumus.

Aicinu š.g. 12.decembrī plkst. 15.00 (klātiene un attālināti) Saeimā deputātiem informēt gan par pētījumiem, gan par diasporas organizāciju problēmjautājumiem, jo jebkura komunikācija un informācijas skaidrošana, ir ļoti būtiska no mūsu puses. Ja mēs nebūsim aktīvi, mūs nesadzirdēs.

Paldies visiem par dalību un sēde tiek slēgta.

Sēdi slēdz plkst. 16:30

Pielikumā:

1. Tiešraides DKP sēdes čats.
2. Prezentācija “Diasporas organizāciju kapacitātes un vajadzību pētījums”.
3. Prezentācija “Diasporas mediju pētījums”.

DKP priekšsēdētaja un sēdes vadītāja E. Gavele

Protokolēja: L. Dzelzīte